Smrek obyčajný

Smrek obyčajný (iné názvy pozri nižšie; lat. Picea abies alebo Picea excelsa) je ihličnatý strom z čeľade borovicovité (Pinaceae). Je to najrozšírenejší strom na Slovensku a významná hospodárska plodina
. Od jedle bielej (Abies alba), ktorá má ploché a vykrojené ihlice a vzpriamené šišky, sa smrek obyčajný odlišuje tým, že má hranaté a špicaté ihlice a šišky mu visia smerom dole. 

 Názvy 
Slovenské názvy 
Súčasné slovenské názvy tohto druhu sú smrek obyčajný, zriedkavo: smrek lesnýLYŽIARSKY KLUB SKI JEZERSKO ...Zámer podľa zákona NR SR č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov. Máj 2020  a nevhodne (bohemizmus) smrek stepilýMY Nitrianske noviny. Týždenník. Bratislava: Petit Press 13.12.2010 citované v Slovenskom národnom korpuse.. Zastarané slovenské názvy tohto druhu sú: smrek obecnýsmrek obecný. In: Slovenský náučný slovník III. 1932. S. 197, svrčina obyčajnáNOVACKÝ, J. M. Botanika pre VI. a VII. triedu slov. gymnázií.... 1943. S. 134, svrčina obecná, sosna-svrčina, sosna vysoká, sosna smrek, jedla červenájedla. In: Slowár Slowenskí Češko-Laťinsko-Ňemecko-Uherskí, jedla brunatáREUSS, G. Května Slovenska...1853. S. 392 (Poznámka: Autor v texte slovenské názvy smreka obyčajného a jedle bielej priradil podľa Linného latinských názvov. Keďže Linného názvy tieto dva druhy omylom zamieňajú, sú tým pádom omylom zamenené aj slovenské názvy v tomto (a nielen tomto) texte. Skutočnosť, že k tejto zámene slovenských názvov v tomto texte došlo vidno jednoznačne podľa textu popisu oboch druhov, t.j. najmä podľa tvaru ihličín, orientácie šišky a farby kôry.). Ľudové názvy tohto druhu sú: smreksmrek. In: Slovník slovenského jazyka (Peciar), S. 153, biely smrek, obyčajný smrek, svrčina.

Vedecké názvy 
Vedeckých názvov tohto druhu bolo v priebehu histórie veľké množstvo, hlavné príklady sú: 
 Picea abies (L.) H.Karst., 1881 
 Picea excelsa Peterm., 1838 / (Lam.) Link, 1841
 Picea rubra Hill., 1757
 Pinus abies Linné, 1753
 Pinus excelsa Lam., 1779
 Abies excelsa (Lam.) Poiret, 1805
 Abies rubra (Hill.) A. Dietr., 1824

Zámena Abies a Picea 
U Linného (1753) a potom ešte u rôznych autorov až do 19. storočia sa latinské názvy Abies (resp. Pinus abies) a Picea (resp. Pinus picea) používali opačne než dnes, t.j.:
 to, čo dnes voláme smrek (obyčajný), sa volalo Abies/Pinus abies (dnes: Picea/Picea abies alebo Picea excelsa) a
 to, čo dnes voláme jedľa (biela), sa volalo Picea/Pinus picea (dnes: Abies/Abies alba alebo Abies pectinata). 
Táto zámena spôsobovala nejeden zmätok v literatúre a tento zmätok sa niekedy prenášal aj na domáce (napr. slovenské) pomenovania týchto druhov. Toto je aj dôvod dnešného zdanlivo čudného latinského názvu smreka obyčajného Picea abies (čiže doslova "smrek jedľa").jedľa. In: Historický slovník slovenského jazyka (K Linného "Pinus picea" je tu v bode 2 nesprávne priradený slovenský názov smrek obyčajný, správne má byť jedľa biela.) (Poznámka: Tu je vidno úplne konkrétne, ako sú dnešné rody Picea a Abies v plnom rozsahu zamenené.)Picea (a články na ktoré sa tam odkazuje); Pinus; Abies. In: Meyers Großes Konversations-Lexikon, Band 15. 1908, S. 861, 894; Band 1. 1905, S. 40.

 Vzhľad 
vľavo|náhľad|Mladý smrek
Je to 25 – 50 metrovRUŽEK, Ivan, BRISUDA, Jozef a NEVŘELOVÁ, Marta: Obrazový atlas drevín [CD]. Univerzita Komenského v Bratislave, Prírodoved. fakulta, 2015. 118 s. ISBN 978-80-223-4017-5. – Skriptá.  na stiahnutie  >>  .PDF (53 MB) vysoký strom (najvyšší pôvodný európsky) s kužeľovitou, respektíve úzko ihlanovitou  korunou. Jeho ihlice majú dĺžku 1 – , vyrastajú z konárika po jednej, končisté. Brachyblasty má takmer zakrpatené. Praslenovité konáriky majú charakteristické listové vankúšiky (pulvinuli folii) oddelené ryhami. Ihlice majú zvyčajne štvorhranný prierez s prieduchmi na všetkých štyroch stranách. Sú tmavozelenej farby. Púčiky sú úzko kužeľovité, bez živice a s pritisnutými šupinami. Konáre môžu byť ohnuté nahor alebo u starších jedincov nadol. Kvitne od apríla do mája. Samčie šišky sú červenopurpurové s dĺžkou 2 – . Samičie sú valcovité, s tvrdými šupinami a vyrastajú na koncoch vlaňajších výhonkov. Okrem svojej dĺžky, ktorá môže byť až  sa od samčích odlišujú tiež farbou. Zvláštnosťou mladých šišiek je, že rastú smerom nahor a sú sfarbené buď do purpurofialova alebo do zelena. Dozrievajú v prvom roku. V čase zrelosti majú základnú farbu svetlohnedú, visia nadol. Semená sú tmavohnedé, na spodku končisté a majú krídlo.Farjon, A. (1990). Pinaceae. Drawings and Descriptions of the Genera. Koeltz Scientific Books ISBN 3-87429-298-3.Rushforth, K. (1987). Conifers. Helm ISBN 0-7470-2801-X.Gymnosperm Database: Picea abiesDen Virtuella Floran: Picea abies distribution (in Swedish, with maps)

Strom je obojpohlavný. Samčie a samičie kvety sú červené až purpurové do 2,5 cm. Obidve rastú na jar na vzpriamených súkvetiach. 62 s.

 Ekológia 
Smrek obyčajný je veľmi rozšírený ako zložka klimaxových horských lesov. Rastie na rozmanitom geologickom podklade, uprednostňuje hlinité a piesočné pôdy. Darí sa mu aj v polohách s vysokou hladinou podzemnej vody, tzv. podmáčané smrečiny. Keďže však plytko korení, je náchylný na vývrátenie. Prirodzene rastie v strednej a severnej Európe, v Alpách do nadmorskej výšky 2000 metrov, kde tvorí hornú hranicu lesa. Je prirodzenou hranicou lesa aj na Slovensku a to vo výškach 1 500 – 1 550 metrov. V Laponsku a na severe Ruska zasahuje takmer až k severnej hranici lesa. Výborne znáša nízke teploty. V minulosti bol vo veľkom vysádzaný v nižších polohách. Pestuje sa kvôli drevu, ako aj ochrane pôdy. Drevo je mäkké, ľahko opracovateľné, pružné, rovnomerne štiepateľné, priemyselne využiteľné.United States Forest Service., “Index of Species Information: Picea Abies”  Retrieved on 18 November 2009. Využíva sa aj jeho kôra kvôli vysokému obsahu tanínu, v ľudovom liečiteľstve sa zase používa odvar z jeho ihlíc a konárikov.  Smrekové monokultúry vysádzané v nížinách však trpia tak klimatickými činiteľmi, ako aj škodcami a negatívnymi civilizačnými vplyvmi. Zdravé smreky sa bránia voči lykožrútovi tak, že z poranených miest stromu sa vyleje živica, ktorá hmyz zalepí a tak ho zahubí. Oslabené smreky v monokultúrach sú však lykožrútmi napadané hromadne, čím vznikajú kalamitné stavy.

 Využitie 
 Mladá rastlina do výšky  sa využíva ako obľúbený vianočný stromček.
 Zelené vetvičky sa používajú ako samostatná dekorácia alebo na vence či kytice.
 Jasno zelené čerstvé jarné ihličie sa niekedy požíva do čaju, čo však nie je príliš zdravé. Takisto sa používa na sirup.
 Živica sa v minulosti zbierala a využívala priemyselne.
 Drevo je hlavným produktom smreka. Využíva sa v papiernictve, nábytkárstve, staviteľstve, v chemickom priemysle, pri kúrení atď. Ihličnatá guľatina spolu s vlákninou z hľadiska dodávaného množstva patrí k najdôležitejším sortimentom lesného hospodárstva. Vzhľadom na zastúpenie smreka v stredoeurópskych lesoch a jeho dobré produkčné vlastnosti je tak smrekové drevo najbežnejším používaným a obchodným stavebným drevom na Slovensku a Česku.

 Najstarší klon na svete 
Tlačové vyhlásenie univerzity Umeå universitet, potvrdilo, že vek klonu smreka obyčajného, nazvaný Old Tjikko je rádiokarbónovou metódou datovaný na 9550 rokov, a je tak najstarším žijúcim stromom.Umeå University Press Release: World’s oldest living tree discovered in Sweden. April 16, 2008.

Ale klonálna kolónia Pando, čo je 47 000 žijúcich klonov topoľa osikového, je ich vek odhadovaný na 80 000 až 1 milión rokov.Quaking Aspen by the Bryce Canyon National Park ServiceGenetic Variation and the Natural History of Quaking Aspen, Mitton, J. B. & Grant, M. C. (1996). BioScience 46 (1): 25 – 31.Swedish Spruce Is World's Oldest Tree: Scientific American Podcast

Galéria

 Referencie 

 Iné projekty 

 Externé odkazy 
 Picea abies – mapa rozšírenia, ochrana a ostatné zdroje informácii. European Forest Genetic Resources Programme (EUFORGEN)

Kategória:Najmenej ohrozené druhy
Kategória:Borovicovité
Kategória:Ihličnaté stromy
Kategória:Flóra na Slovensku
Kategória:Okrasné rastliny